- Man har haft et overskud, som man har skjult for os politikere. Dermed har man unddraget sig, at vi kunne have sagt, at de her penge skulle bruges til tog, busser eller sygehuse i stedet for, siger en rystet Egon Bo (LA). Foto: Jens Wollesen. Foto: Jens Wollesen

Send til din ven. X Artiklen: Bestikkelse: Brugte 150 mio. ulovligt Modtagerens email * : Din e-mail * : Dit navn * : Evt. kommentar: *) skal udfyldes.

Bestikkelse: Brugte 150 mio. ulovligt

Sjælland - 09. marts 2016 kl. 10:50 Af Tomas Revsbech Kontakt redaktionen: sndk@sn.dk

IT-ansatte i Region Sjælland tømte hvert år budgettet i december måned og forudbetalte IT-udstyr, som ingen med sikkerhed kan sige, er havnet, hvor det skal.

Det viser en analyse af sagen, som revisionsfirmaet PwC netop har leveret til regionsrådspolitikerne, skriver Sjællandske.

Varerne, der blev forudbestilt for et samlet beløb på 150 millioner kroner i årene 2012-2014, blev nemlig hverken registreret, bogført eller bare afstemt som forudfaktureret af regionens folk. Det er vel at mærke uden, at hverken regionens ledelse eller regionens revisionsfirma BDO har kontrolleret om tingene var i orden.

Ifølge flere eksperter, avisen har talt med, må man i landets regioner ikke forudfakturere varer. Og slet ikke, hvis politikerne i Region Sjælland ikke har sagt god for det.

- Man må simpelthen ikke afholde udgifter, uden at de er bevilligede. I nogle tilfælde kan det jo ikke undgås, at man er nødt til at forudbestille ting til det kommende år. Men man skal have det bevilliget, og det skal fremgå af regnskabet for indeværende år eller det næste, siger Per Nikolaj Bukh, professor i offentlig forvaltning på Aalborg Universitet.

Samme konklusion kommer både PwC og Liberal Alliances regionsrådsmedlem, Egon Bo, Slagelse, frem til.

Egon Bo har selv tidligere arbejdet som kommunaldirektør, og han er rystet over PwC's rapport.

- Man har haft et overskud, som man har skjult for os politikere. Dermed har man unddraget sig, at vi kunne have sagt, at de her penge tager vi og bruger til tog, busser eller sygehuse i stedet for. I stedet er de brugt på varer, vi reelt ikke kan være sikre på, at vi har fået, siger Egon Bo til avisen.

Han frygter, at den mangel på kontrol, som regionens revisionsfirma BDO og regionens egne topembedsmænd burde have gennemført, også har fundet sted på andre områder, eksempelvis indkøb på sygehusområdet.

Regionens forretningsudvalg mødes til ekstraordinært møde om sagen på tirsdag.

relaterede artikler

Freddy Blak sigtet for lækage i bestikkelsessag 27. juni 2016 kl. 16:19